 Waxaa maalitii shalay ahayd xarunta madaxtooyada dowladda uu hoggaamiyo Cnuur Darmaan lagu qabtay xaflad aad u ballaaran oo lagu xusayay sannadguuradii koowaad ee kasoo wareegtay markii la aasaasay dowladdaasi, waxaana ka qaybgalay xoghayeyaasha Dowladda Cnuur Darmaan, Wakiillada Xisbiga Midnimada Jamhuuriga, Odayaasha dhaqanka iyo qaybaha kala duwan ee Bulshada, waxaana intii ay socotay xafladda heeso guubaabo ah halkaas ku soo bandhigtay kooxda Iftin, xafladdaan oo si weyn loo soo agaasimay ayaa waxaa ugu horreyntii ka hadlay Cllaahi Maxamed Jimcaale oo ah xoghayaha guud ee dowladda waxa uuna sheegay tan iyo intii ay dowladdu dhisnayd ay dib u soo noolaysay xiriirkii caalamiga ahaa, waxay kaloo dib u soo celisay xiiriirkii jaaliyadaha Soomaaliyeed ee Dibadda waxa kale oo uu sheegay inay dadaal u gashay sidii ay caalamka uga dhaadhicin lahayd dibin daabyada shirka dib u heshiisiinta Soomaaliyeed, waxa kale oo uu sheegay xeer ilaaliyuhu in Somaliland iyo dowladda uu dhex maray is faham dhinacyo badan leh, isagoo sheegay inay dowladdu soo dhaweynayso haddii ay goosasho damacdo Somaliland. 